CELEX: 32018D0821
Language: mt
Date: 2018-06-01 00:00:00
Title: Deċiżjoni ta' Implimentazzjoni tal-Kummissjoni (UE) 2018/821 tal-1 ta' Ġunju 2018 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (notifikata bid-dokument C(2018) 3649) (Test b'rilevanza għaż-ŻEE.)

4.6.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 137/35
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/821
      tal-1 ta' Ġunju 2018
      li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri
      
         
            (notifikata bid-dokument C(2018) 3649)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
      Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni (UE) 2017/247 (3) ġiet adottata wara t-tifqigħat tal-influwenza avjarja b'patoġeniċità għolja tas-sottotip H5 f'għadd ta' Stati Membri (“l-Istati Membri kkonċernati”), u l-istabbiliment ta' żoni ta' protezzjoni u ta' sorveljanza mill-awtorità kompetenti tal-Istati Membri kkonċernati skont l-Artikolu 16(1) tad-Direttiva tal-Kunsill 2005/94/KE (4).
               
            
                  (2)
               
               
                  Id-Deċiżjoni ta' Implimentazzjoni (UE) 2017/247 tistipula li ż-żoni ta' protezzjoni u ta' sorveljanza stabbiliti mill-awtorità kompetenti tal-Istati Membri kkonċernati skont id-Direttiva 2005/94/KE għandhom jinkludu mill-anqas iż-żoni elenkati bħala żoni ta' protezzjoni u ta' sorveljanza fl-Anness ta' dik id-Deċiżjoni ta' Implimentazzjoni. Id-Deċiżjoni ta' Implimentazzjoni (UE) 2017/247 tistipula wkoll li l-miżuri li jridu jiġu applikati fiż-żoni ta' protezzjoni u ta' sorveljanza, kif previst fl-Artikolu 29(1) u fl-Artikolu 31 tad-Direttiva 2005/94/KE, iridu jinżammu mill-inqas sad-dati għal dawk iż-żoni stabbiliti fl-Anness ta' dik id-Deċiżjoni ta' Implimentazzjoni.
               
            
                  (3)
               
               
                  Mid-data tal-adozzjoni tagħha 'l hawn, id-Deċiżjoni ta' Implimentazzjoni (UE) 2017/247 ġiet emendata diversi drabi sabiex jitqiesu l-iżviluppi fis-sitwazzjoni epidemjoloġika fl-Unjoni f'dak li għandu x'jaqsam mal-influwenza avjarja. B'mod partikolari, id-Deċiżjoni ta' Implimentazzjoni (UE) 2017/247 ġiet emendata bid-Deċiżjoni ta' Implimentazzjoni tal-Kummissjoni (UE) 2017/696 (5) sabiex jiġu stabbiliti r-regoli dwar id-dispaċċ tal-konsenji ta' flieles ta' jum miż-żoni elenkati fl-Anness tad-Deċiżjoni ta' Implimentazzjoni (UE) 2017/247. Dik l-emenda qieset il-fatt li hemm riskju baxx ħafna li l-flieles ta' jum ixerrdu l-influwenza avjarja b'patoġeniċità għolja meta mqabbla ma' prodotti bażiċi oħra tat-tjur.
               
            
                  (4)
               
               
                  Id-Deċiżjoni ta' Implimentazzjoni (UE) 2017/247 ġiet emendata wkoll sussegwentement bid-Deċiżjoni ta' Implimentazzjoni tal-Kummissjoni (UE) 2017/1841 (6) sabiex jissaħħu l-miżuri ta' kontroll tal-mard applikabbli fejn hemm riskju akbar li tinxtered l-influenza avjarja b'patoġeniċità għolja. B'konsegwenza ta' dan, issa d-Deċiżjoni ta' Implimentazzjoni (UE) 2017/247 tipprevedi l-istabbiliment fil-livell tal-Unjoni ta' żoni ristretti oħra fl-Istati Membri kkonċernati, kif imsemmi fl-Artikolu 16(4) tad-Direttiva 2005/94/KE, wara tifqigħa jew wara tifqigħat tal-influwenza avjarja b'patoġeniċità għolja, u kemm idumu l-miżuri li jridu jiġu applikati fihom. Issa d-Deċiżjoni ta' Implimentazzjoni (UE) 2017/247 tistipula wkoll ir-regoli għad-dispaċċ tal-pollam ħaj, tal-flieles ta' jum u tal-bajd għat-tifqis miż-żoni ristretti l-oħrajn lejn Stati Membri oħra, soġġett għal ċerti kundizzjonijiet.
               
            
                  (5)
               
               
                  Barra minn hekk, l-Anness tad-Deċiżjoni ta' Implimentazzjoni (UE) 2017/247 ġie emendat diversi drabi, l-aktar biex jitqiesu l-bidliet fil-konfini taż-żoni ta' protezzjoni u ta' sorveljanza stabbiliti mill-Istati Membri kkonċernati skont id-Direttiva 2005/94/KE.
               
            
                  (6)
               
               
                  L-Anness tad-Deċiżjoni ta' Implimentazzjoni (UE) 2017/247 ġie emendat l-aħħar bid-Deċiżjoni ta' Implimentazzjoni tal-Kummissjoni (UE) 2018/697 (7), wara n-notifika mill-Bulgarija dwar tifqigħat oħrajn tal-influwenza avjarja b'patoġeniċità għolja tas-sottotip H5 f'azjendi tal-pollam li jinsabu fir-reġjun ta' Plovdiv ta' dak l-Istat Membru. Il-Bulgarija nnotifikat ukoll lill-Kummissjoni li ħadet il-miżuri neċessarji meħtieġa skont id-Direttiva 2005/94/KE wara li seħħew dawk it-tifqigħat il-ġodda, inkluż l-istabbiliment ta' żoni ta' protezzjoni u ta' sorveljanza madwar l-azjendi tal-pollam infettati.
               
            
                  (7)
               
               
                  Mid-data li fiha saret l-aħħar emenda tad-Deċiżjoni ta' Implimentazzjoni (UE) 2017/247 bid-Deċiżjoni ta' Implimentazzjoni (UE) 2018/697 'l hawn, il-Bulgarija nnotifikat lill-Kummissjoni dwar tifqigħa oħra ta' influwenza avjarja b'patoġeniċità għolja tas-sottotip H5N8 f'azjenda tal-pollam li tinsab fir-reġjun ta' Dobrich ta' dak l-Istat Membru.
               
            
                  (8)
               
               
                  Il-Bulgarija nnotifikat ukoll lill-Kummissjoni li ħadet il-miżuri neċessarji meħtieġa skont id-Direttiva 2005/94/KE wara li seħħet dik it-tifqigħa l-ġdida, inkluż l-istabbiliment ta' żoni ta' protezzjoni u ta' sorveljanza madwar l-azjenda tal-pollam infettat f'dak l-Istat Membru.
               
            
                  (9)
               
               
                  Il-Kummissjoni eżaminat dawk il-miżuri flimkien mal-Bulgarija, u l-Kummissjoni hija sodisfatta li l-konfini taż-żoni ta' protezzjoni u ta' sorveljanza, stabbiliti mill-awtoritajiet kompetenti tal-Bulgarija, jinsabu 'l bogħod biżżejjed mill-azjenda tal-pollam fejn ġiet ikkonfermata t-tifqigħa l-ġdida.
               
            
                  (10)
               
               
                  Sabiex jiġi evitat kwalunkwe tfixkil bla bżonn lill-kummerċ fl-Unjoni u biex jiġu evitati l-ostakli għall-kummerċ mhux ġustifikati u imposti minn pajjiżi terzi, jeħtieġ li fil-livell tal-Unjoni, flimkien mal-Bulgarija, jiġu deskritti malajr iż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħa l-ġdida tal-influwenza avjarja b'patoġeniċità għolja f'dak l-Istat Membru.
               
            
                  (11)
               
               
                  Għalhekk jenħtieġ li d-Deċiżjoni ta' Implimentazzjoni (UE) 2017/247 tiġi aġġornata sabiex titqies is-sitwazzjoni epidemjoloġika aġġornata fil-Bulgarija marbuta mal-influwenza avjarja b'patoġeniċità għolja. B'mod partikolari, jenħtieġ li fl-Anness tad-Deċiżjoni ta' Implimentazzjoni (UE) 2017/247 jiġu elenkati ż-żoni l-ġodda ta' protezzjoni u ta' sorveljanza fil-Bulgarija li ġew stabbiliti u li issa huma soġġetti għar-restrizzjonijiet skont id-Direttiva 2005/94/KE.
               
            
                  (12)
               
               
                  Għalhekk, jenħtieġ li l-Anness tad-Deċiżjoni ta' Implimentazzjoni (UE) 2017/247 jiġi emendat sabiex tiġi aġġornata r-reġjonalizzazzjoni fil-livell tal-Unjoni ħalli jiġu inklużi ż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħa l-ġdida tal-influwenza avjarja b'patoġeniċità għolja f'dak l-Istat Membru, u kemm se jdumu r-restrizzjonijiet applikabbli fihom.
               
            
                  (13)
               
               
                  Għalhekk, id-Deċiżjoni ta' Implimentazzjoni (UE) 2017/247 jenħtieġ li tiġi emendata skont dan.
               
            
                  (14)
               
               
                  Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      L-Anness tad-Deċiżjoni ta' Implimentazzjoni (UE) 2017/247 huwa emendat skont l-Anness ta' din id-Deċiżjoni.
      Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, l-1 ta' Ġunju 2018.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 395, 30.12.1989, p. 13.
      
         (2)  ĠU L 224, 18.8.1990, p. 29.
      
         (3)  Id-Deċiżjoni ta' Implimentazzjoni tal-Kummissjoni (UE) 2017/247 tad-9 ta' Frar 2017 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 36, 11.2.2017, p. 62).
      
         (4)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
      
         (5)  Id-Deċiżjoni ta' Implimentazzjoni tal-Kummissjoni (UE) 2017/696 tal-11 ta' April 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 101, 13.4.2017, p. 80).
      
         (6)  Id-Deċiżjoni ta' Implimentazzjoni tal-Kummissjoni (UE) 2017/1841 tal-10 ta' Ottubru 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 261, 11.10.2017, p. 26).
      
         (7)  Id-Deċiżjoni ta' Implimentazzjoni tal-Kummissjoni (UE) 2018/697 tas-7 ta' Mejju 2018 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 117, 8.5.2018, p. 23).
      
         ANNESS
         L-Anness tad-Deċiżjoni ta' Implimentazzjoni (UE) 2017/247 huwa emendat kif ġej:
         
                     (1)
                  
                  
                     Fil-Parti A, l-entrata għall-Bulgarija tiġi sostitwita b'dan li ġej:
                     “Stat Membru: Il-Bulgarija
                     
                     
                                 Żona li tinkludi:
                              
                              
                                 Data sa meta applikabbli skont l-Artikolu 29(1) tad-Direttiva 2005/94/KE
                              
                           
                                 Ir-Reġjun ta' Dobrich:
                              
                           
                                 Il-muniċipalità ta' Dobrich:
                                 
                                             —
                                          
                                          
                                             Stefanovo
                                          
                                       
                              
                                 17.6.2018”
                              
                           
               
                     (2)
                  
                  
                     Fil-Parti B, l-entrata għall-Bulgarija tiġi sostitwita b'dan li ġej:
                     “Stat Membru: Il-Bulgarija
                     
                     
                                 Żona li tinkludi:
                              
                              
                                 Data sa meta applikabbli skont l-Artikolu 31 tad-Direttiva 2005/94/KE
                              
                           
                                 Ir-reġjun ta' Plovdiv:
                              
                           
                                 Il-muniċipalità ta' Maritsa:
                                 
                                             —
                                          
                                          
                                             Graf Ignatievo
                                          
                                       
                              
                                 Minn 23.5.2018 sa 31.5.2018
                              
                           
                                 Il-muniċipalità ta' Rakovski:
                                 
                                             —
                                          
                                          
                                             Rakovski
                                          
                                       
                                             —
                                          
                                          
                                             Shishmantsi
                                          
                                       
                                             —
                                          
                                          
                                             Bolyarino
                                          
                                       
                                             —
                                          
                                          
                                             Stryama
                                          
                                       
                                             —
                                          
                                          
                                             Momino selo
                                          
                                       Il-muniċipalità ta' Maritsa:
                                 
                                             —
                                          
                                          
                                             Trilistnik
                                          
                                       
                                             —
                                          
                                          
                                             Yasno pole
                                          
                                       
                                             —
                                          
                                          
                                             Manole
                                          
                                       
                                             —
                                          
                                          
                                             Manolsko Konare
                                          
                                       Il-muniċipalità ta' Kaloyanovo:
                                 
                                             —
                                          
                                          
                                             Glavatar
                                          
                                       Il-muniċipalità ta' Brezovo:
                                 
                                             —
                                          
                                          
                                             Otets Kirilovo
                                          
                                       
                                             —
                                          
                                          
                                             Padarsko
                                          
                                       
                                             —
                                          
                                          
                                             Borets
                                          
                                       
                              
                                 31.5.2018
                              
                           
                                 Ir-reġjun ta' Dobrich:
                              
                           
                                 Il-muniċipalità ta' Dobrich:
                                 
                                             —
                                          
                                          
                                             Stefanovo
                                          
                                       
                              
                                 Minn 18.6.2018 sa 26.6.2018
                              
                           
                                 Il-muniċipalità ta' Dobrich:
                                 
                                             —
                                          
                                          
                                             Bogdan
                                          
                                       
                                             —
                                          
                                          
                                             Branishte
                                          
                                       
                                             —
                                          
                                          
                                             Dobrich
                                          
                                       
                                             —
                                          
                                          
                                             Donchevo
                                          
                                       
                                             —
                                          
                                          
                                             Draganovo
                                          
                                       
                                             —
                                          
                                          
                                             Opanets
                                          
                                       
                                             —
                                          
                                          
                                             Pchelino
                                          
                                       
                                             —
                                          
                                          
                                             Plachi Dol
                                          
                                       
                                             —
                                          
                                          
                                             Popgrigorovo
                                          
                                       
                                             —
                                          
                                          
                                             Slaveevo
                                          
                                       
                                             —
                                          
                                          
                                             Sokolnik
                                          
                                       
                                             —
                                          
                                          
                                             Stozher
                                          
                                       
                              
                                 26.6.2018”